Ν E i || ΕΠΙΤΡΟΠΗ ΓΙΑ ΤΗ ΔΙΑΔΙΚΤΥΑΚΗ ΠΡΟΣΒΟΛΗ 
ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ 


Tov ἄρθρου 66Ε του νόμου 2121/1993 


ΑΡΙΘΜΟΣ ΑΠΟΦΑΣΗΣ 79/2022 


H Επιτροπή για τη Διαδικτυακή Προσβολή της Πνευματικής Ιδιοκτησίας συνεδρίασε μυστικά την 
25.05.2022, ημέρα Τετάρτη, στην έδρα αυτής και σε πλήρη απαρτία, µε την παρουσία τῶν 
Παναγιώτη Τσίρη, Προέδρου, Ασημίνας Γιαννοπούλου, Γραμματέως και Αικατερίνης Ἠλιάδου, 
Μέλους για να αποφασίσει επί της µε αριθ. πρωτ. 53308/1003/12.05.2022 συμπληρωματικής 
αίτησης/ειδικῆς αναφοράς/καταγγελίας επί της vr” αριθ. 52/2022 προηγούμενης Απόφασης της 
Επιτροπής που υπέβαλε η εταιρεία µε την επωνυμία «NOVA BROADCASTING AE» µε έδρα 
στην Παλλήνη Αττικής, νομίμως εκπροσωπούμενης. 


Η Επιτροπή αφού εξέτασε την ws άνω υπόθεση και μελέτησε τις σχετικές διατάξεις, έκρινε ὡς 


ακολούθως: 


1. Επειδή δυνάμει της µε αριθ. πρωτ. 53308/1003/12.05.2022 συμπληρωματικής αίτησης/ ειδικής 
αναφοράς/καταγγελίας της παρ. 9 του άρθρου 66 E tov N. 2121/1993 καιτης σχετικής αναλυτικής 
τεκμηρίωσης που κατέθεσε η NOVA BROADCASTING M.A.E. αιπείται την έκδοση νέας 
απόφασης λόγω παραβίασης της vn’ αριθ. 52/2022 Απόφασης της Ἐπιτροπής καὶ επανάληψης 
άλλως εξακολούθησης τέλεσης της προσβολής των συγγενικών δικαιωμάτων της τελευταίας, για 


τους ιστοτόπους µε τα ακόλουθα ονόματα χώρου (domain names): 


1. greek-ip.tv 


2. iptvxr.com 


2. Επειδή κρίνεται ότι η ὡς άνω συμπληρωματική αίτηση ασκείται αρµοδίως και πληροί τις 


προῦποθέσεις παραδεκτού, όπως αυτές προβλέπονται στο άρθρο 66E του N. 2121/1993. 


3. Επειδή όπως προκύπτει από το Καταστατικό της αιτούσας εταιρείας µε την επωνυμία «NOVA 
BROADCASTING AE» παρέχει τηλεοπτικές υπηρεσίες πρόσβασης υπό όρους 
(«συνδροµητικές)) στο κοινό. Συγκεκριµένα, σκοπός της εἶναι η παροχή συνδρομητικῶν 
ραδιοφωνικών και τηλεοπτικών υπηρεσιών, ήτοι η μετάδοση προς το κοινό ραδιοφωνικών και 
τηλεοπτικών προγραμμάτων και τῶν συναφών με αὐτά υπηρεσιών οπτικοακουστικών μέσων (site 
σε δέσμες είτε καθένα χωριστά είτε µε το σύστημα της πληρωμής κατά τηλεθέαση —pay-per- 


view- είτε µε οποιονδήποτε άλλο τρόπο, γραμμικό ή µη) µε οποιοδήποτε τεχνικό µέσο (όπως µε 


EN Π ΕΠΙΤΡΟΠΗ ΓΙΑ ΤΗ ΔΙΑΔΙΚΤΥΑΚΗ ΠΡΟΣΒΟΛΗ 
ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ 


του ὄρθρου 66E του νόμου 2121/1993 
δορυφόρους, επίγειους αναµεταδότες, καλωδιακά συστήματα, Ενσύρματα ή ασύρματα δίκτυα, 
Ὀβριδικά συστήµατα, τηλεπικοινωνιακές υποδομές και δίκτυα οποιουδήποτε είδους ευρυζωνικό 
ἡ µη, διαδίκτυο -INTERNET—, xDSL, XG και γενικά οποιοδήποτε τεχνικό µέσο ή συνδυασμό 
τεχνικών μέσων που υφίσταται σήμερα ή θα εφευρεθεί ἡ χρησιμοποιηθεί στο μέλλον ποῦ 
επιτρέπουν την παροχή προς το κοινό συνδρομητικών υπηρεσιών οπτικοακουστικού 
περιεχομένου) και τεχνική μέθοδο (ψηφιακή, αναλογική, υφιστάμενη που θα εφευρεθεί ή θα 
χρησιμοποιηθεί στο μέλλον), ανεξάρτητα από το τερματικό που χρησιμοποιεί ο χρήστης 
(τηλεοπτικός δέκτης, υπολογιστής, κινητό τηλέφωνο, tablets, σταθερό τηλέφωνο, οθόνες 
αμϕίδροµης επικοινωνίας, υφιστάμενο που θα εφευρεθεί ή θα χρησιμοποιηθεί στο μέλλον και θα 
είναι σε θέση να προβάλλει οπτικοακουστικό περιεχόμενο) ἤ τον αριθµό τῶν χρηστών (κλειστός 
αριθµός ή αόριστος αριθµός χρηστών), καθορίζοντας η ίδια τους όρους (τεχνικούς καὶ 
εμπορικούς) πρόσβασης στο περιεχόµενο τῶν ὡς άνω υπηρεσιών της, και πάντα σύμφωνα µετους 
όρους και τους περιορισμούς της Ελληνικής νομοθεσίας και της νομοθεσίας της Ευρωπαϊκής 
Ένωσης. 


Σκοπός της εταιρείας είναι μεταξύ άλλων και η παραγωγή, σύνθεση, εκπομπή και εκμετάλλευση 
HE οποιοδήποτε τρόπο οπτικοακουστικού περιεχοµένου και η παροχή των σχετικών υπηρεσιών 


πλεκτρονικού οδηγού προγραμμάτων και άλλων συναφών υπηρεσιών. 


4. Επειδή σύμφωνα µε τους ισχυρισμούς επί της αἴτησης, καθώς και στη βάση της σχετικής 
αναλυτικής τεκμηρίωσης που τη συνοδεύει, και κατόπιν έρευνας προκειµένου αποκλειστικά για 
τον σκοπό επαλήθευσης τῶν ισχυρισµών της αιτούσας, όπως αυτοί συναρτώνται µε τα ειδικά 
οριζόμενα ονόµατα χώρου προέκυψε ότι οι συγκεκριμένοι ιστότοποι προσβάλλουν τα συγγενικά 
δικαιώµατα της αιτούσας, ενώ ταυτόχρονα προβαίνουν στην επανάληψη της προσβολής 
συγγενικών δικαιωμάτων, όπως αυτή είχε διαπιστωθεί εν προκειμένω µε την un’ αριθ. 52/2022 


Απόφαση της Επιτροπής. 


Ἐπαναλαμβάνεται ότι µε την vn’ αριθ. 52/2022 απόφαση της Επιτροπής είχε κριθεί και 
διαπιστωθεί ότι οἱ καταγγελλόμενοι ιστότοποι λειτουργούν αποκλειστικά για τη διαφήμιση, 
προώθηση και πώληση τρόπων και μεθόδων πρόσβασης χρηστών του διαδικτύου έναντι 
οικονομικού ανταλλάγµατος (συνδρομής) προς τους πειρατές άνευ αδείας στα αναμεταδιδόµενα 
προγράµµατα της αιτούσας επί των οποίων είναι η αποκλειστική δικαιούχος συγγενικών 


δικαιωμάτων. 


ΕΛΠ! ΕΠΙΤΡΟΠΗ ΓΙΑ TH ΔΙΑΔΙΚΤΥΑΚΗ ΠΡΟΣΒΟΛΗ 
ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ 


του ἄρθρου 66Ε του νόµου 2121/1993 
Περαιτέρω, προς υποστήριξη και απόδειξη των ισχυρισµών της, η αιτούσα προσκόµισε σχετική 


τεκμηρίωση για τους ὡς παρακάτω ἀναφερόμενους ιστοτόπους, δηλαδή για τους: 


1. greek-ip.tv 


2. iptvxr.com 


Συγκεκριµένα, η αιτούσα αναφέρει ότι δύο (2) εκ των ιστοτόπων που περιλαμβάνονται στην VA’ 
αριθ. 52/2022 απόφαση της Επιτροπής έχουν ήδη μεταφερθεί και συνεχίζουν την παράνομη 


δραστηριότητά τους έχοντας τροποποιήσει εν μέρει το διαδικτυακό τους όνομα ὡς εξής: 


AIA ΙΣΤΟΤΟΠΟΙ ΑΡΧΙΚΗΣ ΑΙΤΗΣΗΣ ΙΣΤΟΤΟΠΟΙ ΠΟΥ 
ΜΕΤΑΦΕΡΘΗΚΕ ΠΛΕΟΝ 
& ΑΠΟΦΑΣΗΣ 52/2022 Η ΠΑΡΑΝΟΜΗ 
ΔΡΑΣΤΗΡΙΟΤΗΤΑ 
fe. greekip.tv greek-ip.tv 
2 greekiptv.vip em 


5. Επειδή ot ραδιοτηλεοπτικοί οργανισμοί αναγνωρίζονται ὡς δικαιούχοι συγγενικών 


δικαιωμάτων επί τῶν εκπομπών τους βάσει του άρθρου 48 του Ν. 2121/1993. 


Επιπλέον, δεδομένου ότι η αιτούσα αποτελεί και παραγωγό συγκεκριμένων τηλεοπτικών 
προγραμμάτων είναι δικαιούχος και του συγγενικού δικαιώματος τῶν παραγωγών 
οπτικοακουστικών ἐργῶν που προβλέπεται στην παρ. 2 του άρθρου 47 tov N. 2121/1993. Στις επί 
μέρους εξουσίες του δικαιώματος αυτού περιλαμβάνεται τόσο η ραδιοτηλεοπτική μετάδοση 600 
και η παρουσίαση στο κοινό τῶν έργων, έχουν δηλαδή or εν λόγω δικαιούχοι το δικαίωμα να 
επιτρέπουν ἤ να απαγορεύουν, μεταξύ άλλων, την αναπαραγωγή, τη ραδιοτηλεοπτική μετάδοση 
µε οποιονδήποτε τρόπο, την παρουσίαση στο κοινό (στην οποία συνίσταται η επιγραμμική χρήση) 


και τη διάθεση στο κοινό τῶν έργων τους. 


Συνεπώς, η αιτούσα αποτελεί δυνάμει των ανωτέρω δικαιούχο για τις ανάγκες του άρθρου 66E 


του N. 2121/1993 σύμφωνα pe την παρ. 1 αυτού. 


3 


EN E i | ΕΠΙΤΡΟΠΗ ΓΙΑ ΤΗ ΔΙΑΔΙΚΤΥΑΚΗ ΠΡΟΣΒΟΛΗ 
ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ 


του ἄρθρου 66E του νόμου 2121/1993 


6. Επειδή σύμφωνα µε την παρ. 9 του άρθρου 66Ε tov N. 2121/1993 προβλέπεται ρητά ότι: «Εάν 
μετά την έκδοση της ὡς άνῶ απόφασης της Επιτροπής Kaı mv εκτέλεσή της, υφίσταται παραβίαση 
ή απειλείται µε οποιονδήποτε τεχνικό τρόπο επανάληψη της προσβολής του περιεχομένου, στο 
οποίο αφορά η εν λόγω απόφαση, µπορεί ο αιτών να υποβάλει αίτηση στην Επιτροπή ζητώντας 
την έκδοση νέας απόφασης χωρίς την καταβολή νέου τέλους υπόθεσης εξέτασης της παρ. 3, 
προσκομίζοντας στοιχεία που αποδεικνύουν ότι πρόκειται για παραβίαση της απόφασης ή απειλή 


επανάληψης της προσβολής κατά τα ὡς άνω». 


7. Επειδή από το σύνολο των σχετικών εγγράφων και αποδεικτικών στοιχείων (τεκμηρίωσης) 
που προσκόμισε η αιτούσα, προκύπτει ότι στα αναφερόμενα στην αίτηση ονόματα χώρου 
υφίσταται παραβίαση και επανάληψη της προσβολής του περιεχοµένου, στο οποίο αφορά η va” 
αριθ. 52/2022 Απόφαση, μέσω της μεταφοράς της παράνομης δραστηριότητας που λάμβανε χώρα 
μέσω δύο (2) εκ των διαλαμβανόµενων στην ὡς άνω Απόφαση ιστοτόπων -- ονομάτων χώρου 
(domain names) σε δύο (2) νέους ιστοτόπους- ονόματα χώρου (domain names), ex τῶν οποίων το 
διαδικτυακό όνοµα συνίσταται σε εν μέρει τροποποίηση τῶν αρχικών. Συναφώς προκύπτει η 
ταυτότητα των αναφερόμενων στην αίτηση δύο (2) ιστοτόπων ὡς άνω µε τους δύο (2) ιστοτόπους 
ὡς ávo που περιλαμβάνονταν στην προηγούµενη vx’ αριθ. 52/2022 Απόφαση της Επιτροπής 
δυνάμει του παρόμοιου τρόπου υλοποίησης της παραβίασης, του όμοιου τρόπου ευρετηρίασης 


του περιεχοµένου, αλλά και της απεικόνισης όμοιων διακριτικών γνωρισμάτων. 


Κατόπιν tov ανωτέρω, διαπιστώνεται ότι εξακολουθεί να υφίσταται παραβίαση και δη σε µεγάλη 
κλίμακα tov συγγενικών δικαιωμάτων της αιτούσας δυνάμει των άρθρων 48 και της παρ. 2 του 
άρθρου 47 tov N. 2121/1993, ως αυτή κρίθηκε και διαπιστώθηκε µε την un’ αριθ. 52/2022 
Απόφαση της Επιτροπής, η οποία και προσβάλλεται. 


8. Επειδή, σύμφωνα µε το άρθρο 10 της υπ. αριθ. 42269/3638/3476/196 (DEK B 351/2018) 
Υπουργικής Απόφασης τοῦ ΥΠΠΟΑ για ta ονόματα τομέων (domain names) 
συμπεριλαμβανομένων και τῶν ονομάτων υποτομέων (subdomains) το χρονικό διάστηµα 


διακοπής πρόσβασης δεν µπορεί να είναι μικρότερο τῶν τριών (3) ετών. 


9. Επειδή η λειτουργία τῶν αναφερόµενων στη µε αριθ. πρωτ. 53308/1003/12.05.2022 
συμπληρωματική αίτηση της παρ. 9 του άρθρου 66E του Ν. 2121/1993 ιστοτόπων που 
καθίστανται προσβάσιμοι μέσω τῶν οριζόµενων στην ὡς άνω αἴτηση ονομάτων χώρου (domain 


names), όπως παρατέθηκαν ανωτέρω και όπως διαπιστώθηκε στο πλαίσιο της σχετικής έρευνας 

Tou άρθρου 66E του νόµου 2121/1993 


που έλαβε χώρα αποκλειστικά επί του καθεστώτος τῶν οριζομένων στην υπό κρίση αίτηση 
ιστοτόπων µε τα συγκεκριµένα ονόματα χώρου, παραβιάζει την va” αριθ. 52/2022 Απόφαση της 


Ἐπιτροπής. 


10. Επειδή σύμφωνα µε τα ανωτέρω στους αναφερόµενους στην ὥς άνω αίτηση ιστοτόπους µε 
τα παραπάνω ονόματα χώρου (domain names) προσβάλλονται τα συγγενικά δικαιώµατα της 
αιτούσας δυνάμει του άρθρου 48 και της παρ. 2 του άρθρου 47 tov N. 2121/1993 μέσω της 
διαφήμισης, προώθησης και πώλησης τρόπων και μεθόδων πρόσβασης χρηστών του διαδικτύου 
έναντι οικονομικού ανταλλάγματος (συνδρομής) προς τους πειρατές άνευ αδείας στα 
αναμεταδιδόµενα προγράµµατα της αιτούσας επί τῶν οποίων είναι η αποκλειστική δικαιούχος 
συγγενικών δικαιωμάτων. Για την εν λόγω προσβολή κρίνεται αναγκαία και αναλογική η λήψη 
µέτρων κατά την έννοια του άρθρου 66Ε του Ν. 2121/1993, που θα αφορά τη διακοπή πρόσβασης 
στους χρήστες του διαδικτύου από τις εταιρείες-παρόχους προς τα ως άνω αναφερόμενα ονόματα 
χώρου (domain names), η οποία είναι απολύτως αναγκαία και πρόσφορη για την επίτευξη του 


σκοπού προστασίας των δικαιωμάτων πνευματικής ιδιοκτησίας και συγγενικών δικαιωμάτων. 


11. Επειδή 01 διαχειριστές τῶν εν λόγω ιστοτόπων δεν είναι δυνατόν να αγνοούν ότι οι ιστότοποι 
διαφημίζουν, προωθούν και πωλούν τρόπους και μεθόδους πρόσβασης χρηστών του διαδικτύου 
σε παρανόμως αναμεταδιδόµενα προγράµµατα της αιτούσας, όπως κρίθηκε και στην υπ 


αριθ. 52/2022 Απόφαση της Επιτροπής. 


12. Επειδή δια tov ανωτέρω αναφερόμενων ιστοτόπων και ονομάτων χώρου (domain names) 
εξακολουθεί η προσβολή των συγγενικών δικαιωμάτων της αιτούσας και δη σε µεγάλη κλίµακα, 
καθώς η προσβολή αφορά πληθώρα έργων και προστατευόμενων αντικειμένων μέσω της 
διαφήμισης, προώθησης και πώλησης παράνομων υπηρεσιών πρόσβασης σε προστατευόμενο 


οπτικοακουστικό περιεχόµενο επί του οποίου απολαμβάνει δικαιώµατα η αιτούσα. 

ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ 

του ἄρθρου 66Ε του νόµου 2121/1993 
ΓΙΑ ΤΟΥΣ ΛΟΓΟΥΣ ΑΥΤΟΥΣ 


Δέχεται την αίτηση. 


Διατάσσει όπως εντός σαράντα οκτώ (48) ωρών από την κοινοποίηση της παρούσας διακοπεί η 
πρόσβαση στους χρήστες του διαδικτύου από τις εταιρείες --παρόχους, οι οποίες έχουν νομίμως 
αδειοδοτηθεί και είναι νομίμως καταχωρισµένες στο σχετικό Μητρώο Παρόχων Δικτύων και 
Υπηρεσιών Ηλεκτρονικών Επικοινωνιών της ΕΕΤΤ προς τους ιστοτόπους µε τα ακόλουθα 


ονόματα χώρου (domain names): 


1. greek-ip.tv 


2. iptvxr.com 


H διάρκεια της διακοπής ορίζεται στα τρία (3) έτη από την κοινοποίηση της παρούσας. 


Καλεί τις εταιρίες -- παρόχους πρόσβασης στο διαδίκτυο να ανακατευθύνουν στον ακόλουθο 


σύνδεσμο: https://opi.gr/edppi_block/edppi_block. html. 


Απειλεί σε βάρος των εταιριών-παρόχων πρόσβασης στο διαδίκτυο πρόστιμο ύψους οκτακοσίων 
πενήντα (850) ευρώ για κάθε ηµέρα µη συμμόρφωσης από την κοινοποίηση της παρούσας, 


δεδομένης της βαρύτητας της προσβολής της πνευματικής ιδιοκτησίας και τῶν συγγενικών 
δικαιωμάτων. 


H παρούσα να δημοσιευθεί στην ιστοσελίδα του Οργανισμού Πνευματικής Ιδιοκτησίας. 


Ο ΠΡΟΕΔΡΟΣ HTPAMMATEAX TO ΜΕΛΟΣ 


(Ακολουθούν υπογραφές) 


ΕΛΠ 


ΕΠΙΤΡΟΠΗ ΓΙΑ ΤΗ ΔΙΑΔΙΚΤΥΑΚΗ ΠΡΟΣΒΟΛΗ 
ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ 


του ἄρθρου 66E του νόμου 2121/1993 


Ακριβές αντίγραφο εκ του πρωτοτύπου. 


Αθήνα, 25.05.2022 


ΕΔΠΠΙ 


Μετσόβου 5/10682 Αθήνα 
Τηλ. 219 2147800 


